Diari Oficial de la Generalitat Valenciana


Sumari del DOGV 8421, del 12-11-2018 (2018/10767)

ORDRE 25/2018, de 9 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'eradicació i el control del bacteri de quarantena Xylella fastidiosa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/11/09/25/dof/vci/html**

### Dades del document

Número de DOGV
:   8421

Data del DOGV
:   12-11-2018

Secció del DOGV
:   I. DISPOSICIONS GENERALS

Número del document
:   2018/10983


Data del document
:   09-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * malaltia vegetal
    * tractament fitosanitari
    * arboricultura
    * legislació

ORDRE 25/2018, de 9 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'eradicació i el control del bacteri de quarantena Xylella fastidiosa. [2018/10409]  
  
  
PREÀMBUL  
  
Per Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'eradicació i el control del bacteri de quarantena Xylella fastidiosa (DOGV 8236, 16.02.2018), es van aprovar les ajudes indemnitzatòries per a l'eradicació i el control del bacteri de quarantena Xylella fastidiosa, tant en les parcel·les dels propietaris agrícoles com per als proveïdors de material vegetal de la Comunitat Valenciana.  
En la lletra c) de l'apartat 3 de l'article 5 (presentació de sol·licituds) de l'ordre s'estableix la següent documentació a aportar pels sol·licitants: «Els propietaris de les parcel·les o els proveïdors de material vegetal, segons hi corresponga: còpia de certificació registral o notarial del títol de propietat. En el document que s'aporte hauran de constar les següents dades: nom, cognoms i DNI/CIF del propietari o proveïdor de material vegetal, i dades SIGPAC de l'explotació (terme municipal, polígon, parcel·la, recinte i superfície), així com el document que justifica el consentiment o l'autorització del propietari o proveïdor de material vegetal, per a la destrucció del material vegetal afectat».  
  
Després d'uns mesos de l'entrada en vigor de l'ordre de bases i de la convocatòria corresponent, s'han constatat les dificultats de la major part dels agricultors afectats per Xylella fastidiosa a aportar la còpia corresponent de certificació registral o notarial del títol de propietat. Tenint en compte la falta d'immatriculació d'algunes parcel·les o, si escau, falta d'actualització de les inscripcions registrals.  
  
S'estima necessari per això, per a l'efectivitat de les indemnitzacions, modificar aquest punt de l'ordre de bases, i introduir, en aquells casos que el propietari no puga aportar la corresponent còpia de certificació registral o notarial del títol de propietat de les parcel·les afectades, la possibilitat d'admetre, a l'efecte de les presents indemnitzacions, la certificació cadastral descriptiva i gràfica relativa a la propietat de les parcel·les corresponents.  
Tal com estableix l'article 129.1 de la Llei 39/2015, d'1 d'octubre, del procediment administratiu comú de les administracions, en la redacció d'aquesta ordre s'han tingut en compte els principis de necessitat, eficàcia, proporcionalitat, seguretat jurídica, transparència, i eficiència.  
  
Per tot el que s'ha exposat anteriorment, a proposta del director general d'Agricultura Ramaderia i Pesca i fent ús de les atribucions conferides per l'article 160.2.b i 168.1.B de la Llei 1/2015, de 6 de febrer, de la Generalitat, d'hisenda pública, del sector públic instrumental, i de subvencions i l'article 28.e i 43 de la Llei 5/1983, de 30 de desembre, del Consell (segons redacció donada per la Llei 12/2007, de 20 de març), consultades les entitats associatives d'interés agrícola i les organitzacions agràries professionals, havent-se realitzat el tràmit d'audiència, vist l'informe preceptiu de l'Advocacia de la Generalitat, de la Intervenció Delegada, conforme amb el Consell Jurídic Consultiu de la Comunitat Valenciana,  
  
  
  
ORDENE  
  
Article únic. De modificació la lletra c), de l'apartat 3 de l'article 5 de l'Ordre 6/2018 de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'eradicació i el control del bacteri de quarantena Xylella fastidiosa  
  
Es modifica la lletra c) de l'apartat 3 de l'article 5, que queda redactada com segueix:  
  
«c) Els propietaris de les parcel·les o proveïdors de material vegetal, segons hi corresponga:  
- Certificació registral,  
- Títol de propietat,  
- O si escau, certificació cadastral descriptiva i gràfica. En aquest últim cas si no s'autoritza l'Administració a la seua consulta de conformitat amb el que es disposa en l'article 28.3 de la Llei 39/2015 d'1 d'octubre.  
En el document que s'aporte hauran de constar les dades següents: nom, cognoms i DNI/CIF del propietari o proveïdor de material vegetal, i dades SIGPAC de l'explotació (terme municipal, polígon, parcel·la, recinte i superfície).»  
  
  
DISPOSICIÓ DEROGATÒRIA   
  
Única  
Queden derogades totes les disposicions d'igual o inferior rang que s'oposen al que es disposa en la present modificació d'ordre de bases.  
  
  
DISPOSICIÓ ADDICIONAL   
  
Única. Absència de repercussió o incidència pressupostària  
L'aprovació de les presents bases no comporta despesa, sense perjudici de les convocatòries que es publiquen a l'empara de la present ordre de bases.  
  
  
DISPOSICIÓ FINAL   
  
Única. Entrada en vigor.  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 9 de novembre de 2018  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI